Εκτίμηση της ψυχικής υγείας των φοιτητών ιατρικής και συσχέτιση με το brain drain: Μια συγχρονική μελέτη
Creators: name: Γρίβα, Ειρήνη Γεωργίου
Publisher: name: Aristotle University of Thessaloniki
Year: 2017
Subjects: άγχος
κατάθλιψη
επαγγελματική εξουθένωση
διαρροή εγκεφάλων
φοιτητές ιατρικής
anxiety
depression
burnout
brain drain
medical students

description: Πρόσφατες μελέτες έχουν αποδείξει ότι οι φοιτητές ιατρικής αποτελούν μια ευάλωτη ομάδα με υψηλό επιπολασμό άγχους, κατάθλιψης και επαγγελματικής εξουθένωσης. Παράλληλα παρατηρείται μια ολοένα αυξανόμενη τάση να μεταναστεύουν οι νέοι ιατροί από τις λιγότερο ανεπτυγμένες χώρες, στις πιο ανεπτυγμένες, λόγω της σημερινής κοινωνικο-οικονομικής κατάστασης. Σκοπός της παρούσας μελέτης αποτελεί η εκτίμηση της ψυχικής υγείας των τελειόφοιτων φοιτητών ιατρικής και η συσχέτισή της με τη διαρροή εγκεφάλων (μεταναστευτική πρόθεση) μετά την αποφοίτηση. Πρόκειται για μια συγχρονική μελέτη, η οποία πραγματοποιήθηκε στο Τμήμα Ιατρικής του Αριστοτελείου Πανεπιστημίου Θεσσαλονίκης. Το δείγμα αποτελούνταν από τελειόφοιτους φοιτητές του ακαδημαϊκού έτους 2016-2017. Για τη συλλογή των δεδομένων διανεμήθηκε στους συμμετέχοντες (Ν=210) ερωτηματολόγιο αυτό-αναφοράς, που περιείχε ερωτήσεις σχετικά με τα δημογραφικά και κοινωνικο-οικονομικά χαρακτηριστικά του δείγματος, την κλίμακα Hospital Anxiety and Depression Scale (HADS) για την εκτίμηση του άγχους και της κατάθλιψης, την κλίμακα Maslach Burnout Inventory–Student Survey (MBI-SS) για την εκτίμηση της επαγγελματικής εξουθένωσης, αλλά και δυο ερωτήσεις ανοιχτού τύπου αναφορικά με τα σχέδια των φοιτητών για τη μελλοντική απασχόληση. Στο πλαίσιο της παρούσας μελέτης, πραγματοποιήθηκε επίσης στάθμιση της κλίμακας MBI-SS. H απαντητικότητα του ερωτηματολογίου άγγιξε το 90,5%. Η πλειοψηφία των τελειόφοιτων (59,5%), φαίνεται ότι εξετάζουν σοβαρά το ενδεχόμενο να κάνουν ειδικότητα στο εξωτερικό. Aπό την ανάλυση προέκυψε ότι υπάρχει αρνητική συσχέτιση μεταξύ της επιβαρυμένης ψυχικής υγείας και της διαρροής εγκεφάλων, η οποία όμως δεν είναι στατιστικά σημαντική (p&gt;0,05). Επιπλέον, η θεματική ανάλυση περιεχομένου έδειξε ότι η επιθυμία τέλεσης της ειδικότητας στο εξωτερικό, σχετίζεται κυρίως με το επίπεδο εκπαίδευσης, την ύπαρξη δυνατοτήτων για περαιτέρω εξειδίκευση, τις οικονομικές απολαβές, το οργανωμένο σύστημα υγείας, την ύπαρξη προηγμένων κέντρων, τις συνθήκες εργασίας και την ποιότητα ζωής στο εξωτερικό. Συμπερασματικά, το γεγονός ότι το 59,5% των φοιτητών σχεδιάζουν να μεταναστεύσουν μετά την αποφοίτηση, δημιουργεί προβληματισμούς για τις διαστάσεις που πρόκειται να λάβει το φαινόμενο της διαρροής εγκεφάλων στη χώρα μας, εν μέσω οικονομικής και κοινωνικής κρίσης. Αναγκαία κρίνεται η εφαρμογή στρατηγικών στην Ελλάδα, με στόχο τη μετατροπή του «brain drain» σε «brain gain
description: Recent studies have demonstrated that medical students are a vulnerable group with a high prevalence of anxiety, depression and burnout. At the same time, there is an increasing tendency for young doctors to migrate from the least developed countries to the most developed ones, due to the current socio-economic situation. The aim of the present study is to assess the mental health of graduate medical students and to associate it with the student's brain drain (intention to migrate) after graduation. Τhe present cross-sectional study was conducted at the Medical School of Aristotle University of Thessaloniki. The sample consisted of graduate students in the academic year 2016-2017. A self-referral questionnaire was distributed to the participants (N=210), containing variables about demographic and socio-economic characteristics of the sample, the Hospital Anxiety and Depression Scale (HADS) to assess anxiety and depression, the Maslach Burnout Inventory-Student Survey (MBI-SS) to assess burnout, and two open-ended questions about students’ plans after graduation. Within the framework of the present study, the MBI-SS scale was also validated. The response rate of the questionnaire was 90.5%. The majority of graduates (59.5%) seem to be seriously considering the possibility of specializing abroad. The analysis showed that there is a negative correlation between impaired mental health and brain drain, but this is not statistically significant (p&gt;0.05). Furthermore, thematic content analysis has shown that the desire to perform the specialty abroad is mainly related to the level of education, the possibilities for further specialization, the financial gains, the organized health system, the existence of advanced centers, the working conditions and the quality of life abroad. In conclusion, the fact that 59.5% of students plan to migrate after graduation raises concerns about the magnitude of the brain drain phenomenon in our country, amidst the economic and social crisis. There is a need to implement strategies in Greece to transform “brain drain” into “brain gain”